title: Komission täytäntöönpanoasetus (EU) N:o 368/2012, annettu 27 päivänä huhtikuuta 2012 , EU:n vesillä ja tietyillä EU:n ulkopuolisilla vesillä EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuuluvien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2012 annetun neuvoston asetuksen (EU) N:o 44/2012 muuttamisesta

text:
               28.4.2012

               FI

               Euroopan unionin virallinen lehti

               L 116/17

         KOMISSION TÄYTÄNTÖÖNPANOASETUS (EU) N:o 368/2012,
   annettu 27 päivänä huhtikuuta 2012,
   EU:n vesillä ja tietyillä EU:n ulkopuolisilla vesillä EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuuluvien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2012 annetun neuvoston asetuksen (EU) N:o 44/2012 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon EU:n vesillä ja tietyillä EU:n ulkopuolisilla vesillä EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuuluvien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2012 17 päivänä tammikuuta 2012 annetun neuvoston asetuksen (EU) N:o 44/2012 (1) ja erityisesti sen 5 artiklan 4 kohdan,
   sekä katsoo seuraavaa:

               (1)

               Tuulenkalan saalisrajoituksista ICES-alueilla IIa, IIIa ja IV sijaitsevilla EU:n vesillä säädetään asetuksen (EU) N:o 44/2012 liitteessä I A.

               (2)

               Asetuksen (EU) N:o 44/2012 liitteessä II B olevan 4 kohdan mukaisesti komissio tarkistaa tuulenkalalle vuodeksi 2012 vahvistetut suurimmat sallitut saaliit (TAC) ja kiintiöt mainitussa liitteessä määriteltyjä seitsemää kalastuksenhoitoaluetta koskevien lausuntojen perusteella.

               (3)

               Kansainvälinen merentutkimusneuvosto (ICES) antoi 1 päivänä maaliskuuta 2012 tuulenkalaa koskevan lausuntonsa, jonka mukaan saaliit kalastuksenhoitoalueella 1 olisi rajoitettava 23 000 tonniin verrattuna mainitulle alueelle asetuksessa (EU) N:o 44/2012 alustavasti vahvistettuun 200 000 tonniin.

               (4)

               ICES suositti myös, että kalastuksenhoitoalueilla 2, 3 ja 4 olisi kyseisten alueiden kannan valvomiseksi sallittava enintään 5 000 tonnin saaliita, että saaliit kalastuksenhoitoalueella 6 eivät saisi nousta suuremmiksi kuin vuodeksi 2011 vahvistettu 420 tonnia ja että kalastuksenhoitoalueiden 5 ja 7 saaliiden olisi oltava nolla.

               (5)

               Sen vuoksi asetuksen (EU) N:o 44/2012 liitettä I A olisi muutettava.

               (6)

               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 44/2012 liite I A tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä se jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä huhtikuuta 2012.

            Komission puolesta

         José Manuel BARROSO

            Puheenjohtaja

      (1)  EUVL L 25, 27.1.2012, s. 55.

      LIITE
      Asetuksen (EU) N:o 44/2012 liitteessä I A korvataan tuulenkalaa ICES-alueilla IIa, IIIa ja IV sijaitsevilla EU:n vesillä koskeva kohta seuraavasti:

                                 ”Laji

                                 :

                                 Tuulenkala ja sen kanssa saadut sivusaaliit

                                    Ammodytes spp.

                                 Alue

                                 :

                                 EU:n vedet alueilla IIa, IIIa ja IV (1)

                                 (SAN/2A3A4.)

                     Tanska

                     17 376 (2)

                     Analyyttinen TAC

                     Yhdistynyt kuningaskunta

                     380 (2)

                     Saksa

                     26 (2)

                     Ruotsi

                     638 (2)

                     EU

                     18 420 (2)

                     Norja

                     20 000

                     TAC

                     38 420

                        Erityisedellytykset:

                     Edellä mainittujen kiintiöiden rajoissa ei seuraavilla, liitteessä II B määritellyillä tuulenkalan kalastuksenhoitoalueilla saa ylittää alla mainittuja määriä:

                                             Alue

                                             :

                                             EU:n vedet tuulenkalan kalastuksenhoitoalueilla

                                 1

                                 2

                                 3

                                 4

                                 5

                                 6

                                 7

                                 (SAN/*234_1)

                                 (SAN/*234_2)

                                 (SAN/*234_3)

                                 (SAN/*234_4)

                                 (SAN/*234_5)

                                 (SAN/*234_6)

                                 (SAN/*234_7)

                                 Tanska

                                 2 830

                                 4 717

                                 4 717

                                 4 717

                                 0

                                 395

                                 0

                                 Yhdistynyt kuningas-kunta

                                 62

                                 103

                                 103

                                 103

                                 0

                                 9

                                 0

                                 Saksa

                                 4

                                 7

                                 7

                                 7

                                 0

                                 1

                                 0

                                 Ruotsi

                                 104

                                 173

                                 173

                                 173

                                 0

                                 15

                                 0

                                 EU

                                 3 000

                                 5 000

                                 5 000

                                 5 000

                                 0

                                 420

                                 0

                                 Norja

                                 20 000

                                 0

                                 0

                                 0

                                 0

                                 0

                                 0

                                 Yhteensä

                                 23 000

                                 5 000

                                 5 000

                                 5 000

                                 0

                                 420

                                 0”

         (1)  Lukuun ottamatta 6 meripeninkulman vyöhykkeen sisäpuolella Yhdistyneen kuningaskunnan peruslinjoista Shetlannissa, Fair Islessä ja Foulassa sijaitsevia vesialueita.

         (2)  Vähintään 98 prosenttia TACiin luetusta puretusta saaliista on oltava tuulenkalaa. Sivusaaliina saadut hietakampelat, makrillit ja valkoturskat luetaan TACin jäljelle jäävään 2 prosenttiin.

         Erityisedellytykset:

      Edellä mainittujen kiintiöiden rajoissa ei seuraavilla, liitteessä II B määritellyillä tuulenkalan kalastuksenhoitoalueilla saa ylittää alla mainittuja määriä:

                              Alue

                              :

                              EU:n vedet tuulenkalan kalastuksenhoitoalueilla

                  1

                  2

                  3

                  4

                  5

                  6

                  7

                  (SAN/*234_1)

                  (SAN/*234_2)

                  (SAN/*234_3)

                  (SAN/*234_4)

                  (SAN/*234_5)

                  (SAN/*234_6)

                  (SAN/*234_7)

                  Tanska

                  2 830

                  4 717

                  4 717

                  4 717

                  0

                  395

                  0

                  Yhdistynyt kuningas-kunta

                  62

                  103

                  103

                  103

                  0

                  9

                  0

                  Saksa

                  4

                  7

                  7

                  7

                  0

                  1

                  0

                  Ruotsi

                  104

                  173

                  173

                  173

                  0

                  15

                  0

                  EU

                  3 000

                  5 000

                  5 000

                  5 000

                  0

                  420

                  0

                  Norja

                  20 000

                  0

                  0

                  0

                  0

                  0

                  0

                  Yhteensä

                  23 000

                  5 000

                  5 000

                  5 000

                  0

                  420

                  0”


title: Komission täytäntöönpanoasetus (EU) 2016/1964, annettu 9 päivänä marraskuuta 2016, dolomiitti-magnesiittia sisältävän valmisteen hyväksymisestä lypsylehmien ja muiden lypsävien märehtijöiden, vieroitettujen porsaiden ja lihasikojen rehun lisäaineena ja montmorilloniitti-illiittiä sisältävän valmisteen hyväksymisestä kaikkien eläinlajien rehun lisäaineena (ETA:n kannalta merkityksellinen teksti )

text:
               10.11.2016

               FI

               Euroopan unionin virallinen lehti

               L 303/7

         KOMISSION TÄYTÄNTÖÖNPANOASETUS (EU) 2016/1964,
   annettu 9 päivänä marraskuuta 2016,
   dolomiitti-magnesiittia sisältävän valmisteen hyväksymisestä lypsylehmien ja muiden lypsävien märehtijöiden, vieroitettujen porsaiden ja lihasikojen rehun lisäaineena ja montmorilloniitti-illiittiä sisältävän valmisteen hyväksymisestä kaikkien eläinlajien rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

               (2)

               Asetuksen (EY) N:o 1831/2003 7 artiklan mukaisesti on toimitettu hakemukset, jotka koskevat dolomiitti-magnesiittia sisältävän valmisteen ja montmorilloniitti-illiittiä sisältävän valmisteen hyväksyntää. Hakemusten mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (3)

               Kyseiset hakemukset koskevat dolomiitti-magnesiittia sisältävän valmisteen hyväksymistä lypsylehmien ja muiden lypsävien märehtijöiden, vieroitettujen porsaiden ja lihasikojen rehun lisäaineena ja montmorilloniitti-illiittiä sisältävän valmisteen hyväksymistä kaikkien eläinlajien rehun lisäaineena, jotka luokiteltaisiin lisäaineluokkaan ”teknologiset lisäaineet”.

               (4)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 1 päivänä joulukuuta 2015 antamassaan lausunnossa (2), että dolomiitti-magnesiittia sisältävällä valmisteella ei ole haitallisia vaikutuksia eläinten terveyteen, ihmisten terveyteen tai ympäristöön. Elintarviketurvallisuusviranomainen totesi myös sen olevan tehokas paakkuuntumisenestoaineena. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

               (5)

               Koska lypsylehmät ja kaikki lypsävät märehtijät ovat keskenään fysiologisesti samankaltaisia, on aiheellista laajentaa tämän lisäaineen käyttö muihin lypsäviin märehtijöihin.

               (6)

               Elintarviketurvallisuusviranomainen totesi 30 päivänä lokakuuta 2014 ja 10 päivänä syyskuuta 2015 antamissaan lausunnoissa (3), että montmorilloniitti-illiittiä sisältävällä valmisteella ei ole haitallisia vaikutuksia eläinten terveyteen, ihmisten terveyteen tai ympäristöön. Elintarviketurvallisuusviranomainen totesi myös sen olevan tehokas paakkuuntumisenestoaineena ja sidonta-aineena. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

               (7)

               Dolomiitti-magnesiittia sisältävän valmisteen ja montmorilloniitti-illiittiä sisältävän valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisten valmisteiden käyttö tämän asetuksen liitteissä täsmennetyllä tavalla olisi hyväksyttävä.

               (8)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”teknologiset lisäaineet” ja funktionaaliseen ryhmään ”paakkuuntumisenestoaineet” kuuluva, liitteessä I tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Hyväksytään lisäaineluokkaan ”teknologiset lisäaineet” ja funktionaalisiin ryhmiin ”paakkuuntumisenestoaineet” ja ”sidonta-aineet” kuuluva, liitteessä II tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä marraskuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 268, 18.10.2003, s. 29.

      (2)  EFSA Journal 2016, 14(1):4341.

      (3)  EFSA Journal 2014;12(11):3904 ja EFSA Journal 2015;13(9):4237.

      LIITE I

                  Lisä-aineen tunnistenumero

                  Lisäaine

                  Kemiallinen kaava, kuvaus, analyysimenetelmät

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  mg lisäainetta/kg täysrehua, kosteuspitoisuus 12 %

                     Teknologiset lisäaineet: paakkuuntumisenestoaineet

                  1g598

                  Dolomiitti-magnesiitti

                     Lisäaineen koostumus

                  Valmiste, joka koostuu seuraavien luonnossa esiintyvästä seoksesta:
                  dolomiitti ja magnesiitti ≥ 40 % (jossa vähimmäispitoisuutena karbonaatteja 24 %).

                     Tehoaineen kuvaus

                  Dolomiitti

                              CAS-numero: 16389-88-1

                              (CaMg)(CO3)2

                        Magnesiitti

                              CAS-numero: 546-93-0

                              MgCO3

                        Talkki (magnesiumsilikaattihydraatti)

                              CAS-numero: 14807-96-6

                              Mg3Si4O10(OH)2

                              Talkki ≥ 35 %

                        Kloriitti (alumiini–magnesium)

                              CAS-numero: 1318-59-8

                              (Mg,Fe,Al)6(Si, Al)4O10(OH)8

                              Rauta (rakenteellinen) 6 % (keskimäärin)

                              Kloriitti ≥ 16 %

                              Ei kvartsia eikä asbestia

                     Analyysimenetelmä
                      (1)

                  Lisäaineen kuvaus:

                              —

                              röngtendiffraktio (XRD) sekä

                              —

                              atomiabsorptiospektrofotometria (AAS).

                  Lypsylehmät ja muut lypsävät märehtijät
                  Vieroitetut porsaat
                  Lihasiat

                  —

                  5 000

                  20 000

                              1.

                              Käytetään vieroitetuille porsaille 35 kg:aan asti.

                              2.

                              Lisäaineen ja sitä sisältävien esiseosten merkinnöissä on oltava seuraavat tiedot: ”Lisäaine dolomiitti-magnesiitti sisältää runsaasti reagoimatonta rautaa”.

                              3.

                              Rehualan toimijoiden on lisäaineen ja esiseosten käyttäjiä varten vahvistettava turvalliset työtavat ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengityssuoja mukaan lukien.

                  30. marraskuuta 2026

         (1)  Analyysimenetelmiä koskevia yksityiskohtaisia tietoja on saatavissa seuraavasta rehun lisäaineita käsittelevän vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.

      LIITE II

                  Lisäaineen tunnistenumero

                  Lisäaine

                  Kemiallinen kaava, kuvaus, analyysimenetelmät

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  mg lisäainetta/kg täysrehua, kosteuspitoisuus 12 %

                     Teknologiset lisäaineet: sidonta-aineet

                  1g557

                  Montmorilloniitti-illiitti

                     Lisäaineen koostumus

                  Montmorilloniitti-illiittiä sisältävä valmiste, johon on sekoittunut savimineraalia: verkkosilikaatteja ≥ 75 %.

                     Tehoaineen kuvaus:

                  Verkkosilikaatit ≥ 75 %:

                              ≥ 35 % montmorilloniitti-illiittiä (turpoava)

                              ≥ 30 % illiittiä/muskoviittia

                              ≤ 15 % kaoliniittia (turpoamaton)

                        Kvartsi ≤ 20 %
                  Rauta (rakenteellinen) 3,6 % (keskimäärin)
                  Ei asbestia

                     Analyysimenetelmä
                      (1)

                  Määrittäminen rehun lisäaineesta:

                              —

                              röntgendiffraktioanalyysi (XRD)

                              —

                              induktiivisesti kytkettyyn plasmaan perustuva atomiemissiospektrometria (ICP-AES)

                  Kaikki eläinlajit

                  —

                  10 000

                  20 000

                              1.

                              Käyttöohjeissa on oltava seuraavat maininnat:

                                          —

                                          ”On vältettävä suun kautta annettavien makrolidien samanaikaista käyttöä”;

                                          —

                                          ”Siipikarjan osalta on lisäksi vältettävä robenidiinin samanaikaista käyttöä”.

                              2.

                              Siipikarja: samanaikaista käyttöä suun kautta annettavien muiden kokkidiostaattien kuin robenidiinin kanssa ei suositella, kun montomorilloniitti-illiitin pitoisuus on yli 10 000  mg/kg täysrehua.

                              3.

                              Lisäaineen ja sitä sisältävien esiseosten merkinnöissä on oltava seuraavat tiedot: ”Lisäaine montomorilloniitti-illiitti sisältää runsaasti reagoimatonta rautaa”.

                              4.

                              Rehualan toimijoiden on lisäaineen ja esiseosten käyttäjiä varten vahvistettava turvalliset työtavat ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengityssuoja mukaan lukien.

                              5.

                              Eri lähteistä peräisin olevan montmorilloniitti-illiitin kokonaismäärä täysrehussa ei saa ylittää sallittua enimmäismäärää 20 000  mg/kg täysrehua.

                  30. marraskuuta 2026

                     Teknologiset lisäaineet: paakkuuntumisenestoaineet

                  1g557

                  Montmorilloniitti-illiitti

                     Lisäaineen koostumus

                  Montmorilloniitti-illiittiä sisältävä valmiste, johon on sekoittunut savimineraalia: verkkosilikaatteja ≥ 75 %.

                     Tehoaineen kuvaus:

                  Verkkosilikaatit ≥ 75 %:

                              ≥ 35 % montmorilloniitti/illiitti (turpoava)

                              ≥ 30 % illiittiä/muskoviittia

                              ≤ 15 % kaoliniittia (turpoamaton)

                        Kvartsi ≤ 20 %
                  Rauta (rakenteellinen) 3,6 % (keskimäärin)
                  Ei asbestia

                     Analyysimenetelmä
                      (1)

                  Määrittäminen rehun lisäaineesta:

                              —

                              röntgendiffraktioanalyysi (XRD)

                              —

                              induktiivisesti kytkettyyn plasmaan perustuva atomiemissiospektrometria (ICP-AES).

                  Kaikki eläinlajit

                  —

                  20 000

                  20 000

                              1.

                              Käyttöohjeessa on oltava seuraava merkintä:

                                          —

                                          ”On vältettävä suun kautta annettavien makrolidien samanaikaista käyttöä”;

                                          —

                                          Siipikarja: ”On vältettävä robenidiinin samanaikaista käyttöä”.

                              2.

                              Siipikarja: Samanaikaista käyttöä suun kautta annettavien muiden kokkidiostaattien kuin robenidiinin kanssa ei suositella.

                              3.

                              Lisäaineen ja sitä sisältävien esiseosten merkinnöissä on oltava seuraavat tiedot: ”Lisäaine montomorilloniitti-illiitti sisältää runsaasti reagoimatonta rautaa”.

                              4.

                              Rehualan toimijoiden on lisäaineen ja esiseosten käyttäjiä varten vahvistettava turvalliset työtavat ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengityssuoja mukaan lukien.

                              5.

                              Eri lähteistä peräisin olevan montmorilloniitti-illiitin kokonaismäärä täysrehussa ei saa ylittää sallittua enimmäismäärää 20 000  mg/kg täysrehua.

                  30. marraskuuta 2026

         (1)  Analyysimenetelmiä koskevia yksityiskohtaisia tietoja on saatavissa seuraavasta rehun lisäaineita käsittelevän vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.


title: Komission täytäntöönpanoasetus (EU) 2015/306, annettu 26 päivänä helmikuuta 2015 , tehoaineen Isaria fumosorosea , kanta Apopka 97, hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta  ETA:n kannalta merkityksellinen teksti

text:
               27.2.2015

               FI

               Euroopan unionin virallinen lehti

               L 56/1

         KOMISSION TÄYTÄNTÖÖNPANOASETUS (EU) 2015/306,
   annettu 26 päivänä helmikuuta 2015,
   tehoaineen Isaria fumosorosea, kanta Apopka 97, hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan,
   sekä katsoo seuraavaa:

               (1)

               Tehoaineen Isaria fumosorosea, kanta Apopka 97, johon aiemmin viitattiin nimityksellä ”Paecilomyces fumosoroseus Apopka-kanta 97, PFR 97 tai CG 170, ATCC20874”, kuten komission täytäntöönpanoasetuksen (EU) N:o 540/2011 (2) liitteessä olevassa A osassa esitetään, hyväksyntä päättyy 31 päivänä joulukuuta 2015.

               (2)

               Tehoaineen Isaria fumosorosea, kanta Apopka 97, sisällyttämisen neuvoston direktiivin 91/414/ETY (3) liitteeseen I uusimiseksi jätettiin komission asetuksen (EU) N:o 1141/2010 (4) 4 artiklan mukainen hakemus kyseisessä artiklassa säädetyssä määräajassa.

               (3)

               Hakija on toimittanut asetuksen (EU) N:o 1141/2010 9 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

               (4)

               Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 3 päivänä kesäkuuta 2013.

               (5)

               Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

               (6)

               Elintarviketurvallisuusviranomainen ilmoitti 28 päivänä huhtikuuta 2014 komissiolle päätelmänsä (5) siitä, voidaanko tehoaineen Isaria fumosorosea, kanta Apopka 97, odottaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Komissio esitti tehoainetta Isaria fumosorosea, kanta Apopka 97, koskevan tarkastelukertomuksen luonnoksen pysyvälle kasvi-, eläin-, elintarvike- ja rehukomitealle 12 päivänä joulukuuta 2014.

               (7)

               Asetuksen 4 artiklassa säädettyjen hyväksymiskriteerien täyttyminen on osoitettu vähintään yhden kasvinsuojeluaineen yhden tai useamman edustavan käyttötarkoituksen osalta. Kyseisten hyväksymiskriteerien katsotaan näin ollen täyttyvän.

               (8)

               Komissio katsoi lisäksi, että Isaria fumosorosea, kanta Apopka 97, on asetuksen (EY) N:o 1107/2009 22 artiklan mukaisesti vähäriskisenä pidettävä tehoaine. Isaria fumosorosea, kanta Apopka 97, ei ole huolta aiheuttava aine, ja se täyttää asetuksen (EY) N:o 1107/2009 liitteessä II olevassa 5 kohdassa vahvistetut edellytykset. Isaria fumosorosea, kanta Apopka 97, on mikro-organismi, jonka esittelevän jäsenvaltion ja elintarviketurvallisuusviranomaisen tekemän arvioinnin perusteella ja ottaen huomioon aiotut käyttötarkoitukset katsotaan aiheuttavan vähäisen riskin ihmisille, eläimille ja ympäristölle. Ensinnäkään mykotoksiineja ei ole havaittu, ja kaikki kannan tuottamat aineet on selvästi tunnistettu eivätkä ne ole toksikologisesti huolestuttavia. Käyttäjille, työntekijöille, kuluttajille ja ympäristölle aiheutuvan riskin katsotaan sen vuoksi olevan vähäinen. Toiseksi kannan elinkelpoisuus vesiympäristössä on heikko, eikä sillä ole yhteyttä tunnettuihin kalojen tai vesikirppujen patogeeneihin. Muihin kuin torjuttaviin vesieliöihin kohdistuvan riskin katsotaan sen vuoksi olevan vähäinen. Kun vielä otetaan huomioon aiotut käyttötarkoitukset, mikro-organismeja ei pääse jätevesiin väkevinä määrinä, mikä viittaa siihen, että biologisille jätevedenpuhdistusmenetelmille aiheutuva riski on vähäinen.

               (9)

               Sen vuoksi on asianmukaista uusia tehoaineen Isaria fumosorosea, kanta Apopka 97, hyväksyntä ja sisällyttää aine täytäntöönpanoasetuksen (EU) N:o 540/2011 liitteeseen I vähäriskisenä tehoaineena.

               (10)

               Asetuksen (EY) N:o 1107/2009 22 artiklan 2 kohdan mukaisesti vähäriskiset tehoaineet luetellaan erikseen asetuksen (EY) N:o 1107/2009 13 artiklan 4 kohdassa tarkoitetussa asetuksessa. Sen vuoksi on aiheellista lisätä täytäntöönpanoasetuksen (EU) N:o 540/2011 liitteeseen D osa. Kyseistä asetusta olisi sen vuoksi muutettava.

               (11)

               Tätä asetusta olisi sovellettava sitä päivää seuraavasta päivästä, jona tehoaineen Isaria fumosorosea, kanta Apopka 97, hyväksyntä päättyy.

               (12)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tehoaineen hyväksynnän uusiminen
   Uusitaan liitteessä I esitetyn tehoaineen Isaria fumosorosea, kanta Apopka 97, hyväksyntä kyseisessä liitteessä vahvistetuin edellytyksin.
   2 artikla
   Täytäntöönpanoasetuksen (EU) N:o 540/2011 muuttaminen
   1.   Korvataan täytäntöönpanoasetuksen (EU) N:o 540/2011 1 artiklan toinen kohta seuraavalla kohdalla:

      ”Asetuksen (EY) N:o 1107/2009 nojalla hyväksytyt tehoaineet esitetään tämän asetuksen liitteessä olevassa B osassa. Asetuksen (EY) N:o 1107/2009 nojalla hyväksytyt perusaineet esitetään tämän asetuksen liitteessä olevassa C osassa. Asetuksen (EY) N:o 1107/2009 nojalla hyväksytyt vähäriskiset tehoaineet esitetään tämän asetuksen liitteessä olevassa D osassa.”

   2.   Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
   3 artikla
   Voimaantulo ja soveltamispäivä
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2016.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä helmikuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 309, 24.11.2009, s. 1.

      (2)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

      (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

      (4)  Komission asetus (EU) N:o 1141/2010, annettu 7 päivänä joulukuuta 2010, tehoaineiden toisen ryhmän neuvoston direktiivin 91/414/ETY liitteeseen I sisällyttämisen uusimista koskevan menettelyn vahvistamisesta ja kyseisiä aineita koskevan luettelon laatimisesta (EUVL L 322, 8.12.2010, s. 10).

      (5)  EFSA Journal (2014) 12(5):3679. Saatavilla verkossa osoitteessa www.efsa.europa.eu.

      LIITE I

                  Nimi, tunnistenumero

                  IUPAC-nimi

                  Puhtaus (1)

                  Hyväksymispäivä

                  Hyväksynnän päättymispäivä

                  Erityiset säännökset

                     Isaria fumosorosea, kanta Apopka 97
                  Tallennettu ATCC:hen (American Type Culture Collection) nimellä Paecilomyces fumosoroseus Apopka ATCC 20874

                  Ei sovelleta

                  Vähimmäispitoisuus: 1,0 × 108 CFU/ml
                  Enimmäispitoisuus: 2,5 × 109 CFU/ml

                  1. tammikuuta 2016

                  31. joulukuuta 2030

                  Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon pysyvässä kasvi-, eläin-, elintarvike- ja rehukomiteassa 12. joulukuuta 2014 laaditun Isaria fumosorosea -kantaa Apopka 97 koskevan tarkastelukertomuksen päätelmät ja erityisesti sen lisäykset I ja II.
                  Kokonaisarvioinnissa jäsenvaltioiden on kiinnitettävä erityistä huomiota käyttäjien ja työntekijöiden turvallisuuteen, sillä Isaria fumosorosea -kantaa Apopka 97 pidetään mahdollisena herkistymisen aiheuttajana.
                  Tuottajan on valvottava tarkasti ympäristöolosuhteiden säilymistä ja laadunvalvonta-analyysia tuotantoprosessin aikana.

         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.

      LIITE II
      Muutetaan täytäntöönpanoasetuksen (EU) N:o 540/2011 liite seuraavasti:

                  1)

                  Poistetaan A osasta Isaria fumosorosea -kantaan Apopka 97 liittyvä kohta.

                  2)

                  Lisätään D osa seuraavasti:
                  ”D OSA

                     Vähäriskiset tehoaineet

                  Yleiset säännökset, joita sovelletaan kaikkiin tässä osassa lueteltuihin aineisiin: Komissio pitää asianomaisten osapuolten saatavilla kaikki tarkastelukertomukset (asetuksen (EY) N:o 1107/2009 63 artiklassa tarkoitettuja luottamuksellisia tietoja lukuun ottamatta) tai saattaa ne erityisestä pyynnöstä näiden käyttöön.

                              Nimi, tunnistenumero

                              IUPAC-nimi

                              Puhtaus (1)

                              Hyväksymispäivä

                              Hyväksynnän päättymispäivä

                              Erityiset säännökset

                              1)

                                 Isaria fumosorosea, kanta Apopka 97
                              Tallennettu ATCC:hen (American Type Culture Collection) nimellä Paecilomyces fumosoroseus Apopka ATCC 20874

                              Ei sovelleta

                              Vähimmäispitoisuus: 1,0 × 108 CFU/ml
                              Enimmäispitoisuus: 2,5 × 109 CFU/ml

                              1. tammikuuta 2016

                              31. joulukuuta 2030

                              Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon pysyvässä kasvi-, eläin-, elintarvike- ja rehukomiteassa 12. joulukuuta 2014 laaditun Isaria fumosorosea -kantaa Apopka 97 koskevan tarkastelukertomuksen päätelmät ja erityisesti sen lisäykset I ja II.
                              Kokonaisarvioinnissa jäsenvaltioiden on kiinnitettävä erityistä huomiota käyttäjien ja työntekijöiden turvallisuuteen, sillä Isaria fumosorosea -kantaa Apopka 97 pidetään mahdollisena herkistymisen aiheuttajana.
                              Tuottajan on valvottava tarkasti ympäristöolosuhteiden säilymistä ja laadunvalvonta-analyysia tuotantoprosessin aikana.

         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.”


title: KOMISSION TÄYTÄNTÖÖNPANOASETUS (EU) …/…, väestö- ja asuntolaskennoista annetun Euroopan parlamentin ja neuvoston asetuksen (EY) N:o 763/2008 täytäntöönpanosta laatuselvityksiä koskevien menettelyjen ja laatuselvitysten rakenteen sekä tietojen toimittamisessa käytettävän teknisen esitysmuodon osalta ja asetuksen (EU) N:o 1151/2010 muuttamisesta

text:
               KOMISSION TÄYTÄNTÖÖNPANOASETUS (EU) …/…,

               annettu 23.5.2017,

               väestö- ja asuntolaskennoista annetun Euroopan parlamentin ja neuvoston asetuksen (EY) N:o 763/2008 täytäntöönpanosta laatuselvityksiä koskevien menettelyjen ja laatuselvitysten rakenteen sekä tietojen toimittamisessa käytettävän teknisen esitysmuodon osalta ja asetuksen (EU) N:o 1151/2010 muuttamisesta

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon väestö- ja asuntolaskennoista 9 päivänä heinäkuuta 2008 annetun Euroopan parlamentin ja neuvoston asetuksen (EY) N:o 763/2008
                  1
                ja erityisesti sen 5 artiklan 5 kohdan ja 6 artiklan 3 kohdan

               sekä katsoo seuraavaa:

               (1)Asetuksessa (EY) N:o 763/2008 vahvistetaan yhteiset säännöt kattavien väestö- ja asumistietojen toimittamiselle kymmenen vuoden välein.

               (2)Komission asetuksen (EU) 2017/712
                  2
                mukaisesti seuraavan väestö- ja asuntolaskennan pitäisi koskea viitevuotta 2021.

               (3)Komission asetuksessa (EU) N:o 1151/2010
                  3
                vahvistettiin laatuselvityksiä koskevat menettelyt ja laatuselvitysten rakenne sekä viitevuoden 2011 väestö- ja asuntolaskentoja koskevien tietojen toimittamisessa käytettävät tekniset esitysmuodot.

               (4)Viitevuotta 2021 koskevia väestö- ja asuntolaskentoja varten ja komissiolle (Eurostat) toimitettujen tietojen laadun arvioimiseksi on tarpeen vahvistaa uusia menettelyitä ja rakenteita laatuselvityksille ja tietojen toimittamisessa käytettävä tekninen esitysmuoto.

               (5)Asetuksen (EY) N:o 763/2008 5 artiklan 5 kohdan mukaisesti jäsenvaltioiden olisi toimitettava validoidut tiedot ja metatiedot sähköisesti ja soveltuvassa teknisessä muodossa, jonka komissio hyväksyy. Kansainvälinen selvityspankki, Euroopan keskuspankki, Euroopan komissio (Eurostat), Kansainvälinen valuuttarahasto, Taloudellisen yhteistyön ja kehityksen järjestö (OECD), Yhdistyneet kansakunnat sekä Maailmanpankki käynnistivät tilasto- ja metatiedon vaihtoa koskevan hankkeen (Statistical Data and Metadata eXchange, SDMX), johon väestölaskentatietojen keskus (Census Hub) perustuu. SDMX ja väestölaskentatietojen keskus tarjoavat tilastolliset, tekniset ja siirtoa koskevat standardit. Näiden standardien mukainen tekninen esitysmuoto olisi sen vuoksi otettava käyttöön.

               (6)Komission asetuksessa (EU) N:o 1151/2010 edellytetään, että jäsenvaltiot säilyttävät  viitevuoden 2011 väestö- ja asuntolaskentatiedot 1 päivään tammikuuta 2025. Jotta käyttäjät voivat vertailla näitä kahta laskentaa, vuoden 2011 laskennan tietojen olisi oltava käytettävissä 1 päivään tammikuuta 2035 saakka vuoden 2021 tietojen rinnalla.

               (7)Sen vuoksi komission asetusta (EU) N:o 1151/2010 olisi muutettava.

               (8)Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Kohde

               Tässä asetuksessa vahvistetaan menettelyt ja rakenne jäsenvaltioiden laatuselvityksille, jotka koskevat viitevuoden 2021 väestö- ja asuntolaskennoista komissiolle (Eurostat) toimitettavien tietojen laatua, sekä tietojen toimittamisessa käytettävä tekninen esitysmuoto.

               2 artikla

               Määritelmät

               Tässä asetuksessa sovelletaan asetuksessa (EY) N:o 763/2008, komission täytäntöönpanoasetuksessa (EU) 2017/543
                  4
                ja komission asetuksessa (EU) 2017/712 esitettyjä määritelmiä ja erittelyjä.

               Lisäksi sovelletaan seuraavia määritelmiä:

                        1.

                        ’tilastoyksiköllä’ tarkoitetaan tarkastelun perusyksikköä, eli luonnollista henkilöä, kotitaloutta, perhettä, asuintilaa tai tavanomaista asuntoa;

                        2.

                        ’yksikkökohtaisella laskennalla’ tarkoitetaan kutakin tilastoyksikköä koskevien tietojen esittämistä siten, että tilastoyksiköiden ominaisuudet voidaan ilmoittaa erikseen ja luokitella ristiin muiden ominaisuuksien kanssa;

                        3.

                        ’samanaikaisuudella’ tarkoitetaan, että laskennassa saadut tiedot viittaavat samaan ajankohtaan (viiteajankohta);

                        4.

                        ’yleiskattavuudella määritellyllä alueella’ tarkoitetaan, että kaikista tilastoyksiköistä toimitetaan tiedot tarkasti määritellyltä alueelta. Jos tilastoyksikköinä ovat henkilöt, ’yleiskattavuudella määritellyllä alueella’ tarkoitetaan, että tiedot toimitetaan kaikkia henkilöitä, joiden vakinainen asuinpaikka on määritellyllä alueella (kokonaisväestö), koskevien tietojen pohjalta;

                        5.

                        ’pienaluetietojen saatavuudella’ tarkoitetaan tietojen saatavuutta pienistä maantieteellisistä alueista ja pienistä tilastoyksikköryhmistä;

                        6.

                        ’säännöllisellä toistuvuudella’ tarkoitetaan laskentojen suorittamista jokaisen kymmenvuotiskauden alkaessa, ja se käsittää myös rekisterien jatkuvuuden;

                        7.

                        ’tietolähteellä’ tarkoitetaan sellaista tilastoyksikköjä ja/tai tilastoyksikköihin liittyviä tapahtumia koskevien tietueiden kokonaisuutta, joka muodostaa välittömän perustan yhtä tai useampaa määriteltyä aihealuetta koskevien laskennan tietojen tuottamiselle määritellystä kohdeperusjoukosta;

                        8.

                        ’kohdeperusjoukolla’ tarkoitetaan kaikkien sellaisten määritellyllä maantieteellisellä alueella viiteajankohtana olevien tilastoyksiköiden joukkoa, jotka täyttävät tietojen ilmoittamista koskevat kriteerit yhden tai useamman määritellyn aihealueen osalta. Siihen sisältyy kukin hyväksytty tilastoyksikkö vain kerran;

                        9.

                        ’estimoidulla kohdeperusjoukolla’ tarkoitetaan parasta saatavilla olevaa arviota kohdeperusjoukosta. Se koostuu laskennan perusjoukosta, johon lisätään alipeitto ja josta vähennetään ylipeitto;

                        10.

                        ’laskennan perusjoukolla’ tarkoitetaan sellaista tilastoyksikköjen joukkoa, jota yhtä tai useampaa määriteltyä aihealuetta koskevat laskennan tulokset tosiasiassa edustavat määritellyn kohdeperusjoukon puitteissa. Laskennan perusjoukon osalta tietueita ovat määriteltyä kohdeperusjoukkoa koskevaan tietolähteeseen sisältyvät tietueet mukaan luettuina kaikki imputoidut tietueet ja pois luettuina kaikki poistetut tietueet. Jos metodologisen periaatteen mukaisesti tietolähde sisältää tietueita ainoastaan estimoituun kohdeperusjoukkoon sisältyviä tilastoyksikköjä koskevasta otoksesta, laskennan perusjoukko käsittää otokseen sisältyvien tilastoyksikköjen lisäksi täydentävän tilastoyksikköjen joukon;

                        11.

                        ’täydentävällä tilastoyksikköjen joukolla’ tarkoitetaan niiden tilastoyksikköjen joukkoa, jotka kuuluvat estimoituun kohdeperusjoukkoon mutta joita koskevia tietueita ei käytetyn otantamenetelmän vuoksi sisälly tietolähteeseen;

                        12.

                        ’peiton arvioinnilla’ tarkoitetaan määritellyn kohdeperusjoukon ja sitä vastaavan laskennan perusjoukon välisen eron selvittämistä;

                        13.

                        ’laskennan jälkeisellä tutkimuksella’ tarkoitetaan pian laskennan jälkeen peiton ja sisällön arvioimiseksi tehtävää tutkimusta;

                        14.

                        ’alipeitolla’ tarkoitetaan kaikkien niiden tilastoyksikköjen joukkoa, jotka kuuluvat määriteltyyn kohdeperusjoukkoon mutta eivät sisälly vastaavaan laskennan perusjoukkoon;

                        15.

                        ’ylipeitolla’ tarkoitetaan kaikkien niiden tilastoyksikköjen joukkoa, jotka sisältyvät määriteltyä kohdeperusjoukkoa koskevien tietojen ilmoittamisessa käytettävään laskennan perusjoukkoon mutta eivät sisälly kyseiseen kohdeperusjoukkoon;

                        16.

                        ’tietueen imputoinnilla’ tarkoitetaan keinotekoisen mutta todennäköisen tietueen liittämistä tarkalleen yhteen maantieteelliseen alueeseen yksityiskohtaisimmalla tasolla, jolta laskennan tietoja tuotetaan, ja kyseisen tietueen imputoimista tietolähteeseen;

                        17.

                        ’tietueen poistamisella’ tarkoitetaan sellaisen tietolähteeseen sisältyvän tietueen poistamista tai huomioon ottamatta jättämistä, jota käytetään ilmoitettaessa tietoja määritellystä kohdeperusjoukosta mutta joka ei sisällä vahvistettuja tietoja yhdestäkään kyseiseen kohdeperusjoukkoon sisältyvästä tilastoyksiköstä;

                        18.

                        ’erän imputoinnilla’ tarkoitetaan keinotekoisen mutta todennäköisen, tiettyä aihealuetta koskevan arvon lisäämistä sellaiseen tietueeseen, joka jo sisältyy tietolähteeseen mutta ei sisällä kyseistä arvoa tai sisältää arvon, jota pidetään epätodennäköisenä;

                        19.

                        ’kyselylomakkeeseen perustuvilla tiedoilla’ tarkoitetaan tietoja, jotka on alun perin saatu vastaajilta kyselylomakkeella sellaisten tilastotietojen keruun yhteydessä, jotka viittaavat johonkin määriteltyyn ajankohtaan;

                        20.

                        ’tietueiden yhdistämisellä’ tarkoitetaan eri tietolähteistä peräisin olevien tietueiden yhdistämistä vertaamalla tietueita yksittäisten tilastoyksikköjen osalta ja yhdistämällä eri tietueisiin sisältyvät, samaa tilastoyksikköä koskevat tiedot;

                        21.

                        ’yksilöivällä tunnisteella’ tarkoitetaan tietolähteen tai minkä tahansa tilastoyksikköjen luettelon tietueisiin sisältyvää muuttujaa tai muuttujajoukkoa, jota käytetään

                        - todennettaessa, että tietolähteeseen (tai tilastoyksikköjen luetteloon) sisältyy vain yksi tietue kutakin tietoyksikköä kohden, ja/tai

                        - tietueiden yhdistämiseen;

                        22.

                        ’rekisterillä’ tarkoitetaan tilastoyksiköitä koskevan tiedon varastoa, jota päivitetään välittömästi tilastoyksikköihin vaikuttavien tapahtumien mukaan;

                        23.

                        ’rekisteripohjaisilla tiedoilla’ tarkoitetaan rekisterissä olevia tai rekisteristä peräisin olevia tietoja;

                        24.

                        ’rekisterien yhteensovittamisella’ tarkoitetaan tietueiden yhdistämistä siten, että kaikki yhteen sovitetut tietolähteet sisältyvät rekistereihin;

                        25.

                        ’tietojen erottamisella’ tarkoitetaan prosessia, jossa laskennan tiedot erotetaan rekistereihin sisältyvistä, yksittäisiä tilastoyksikköjä koskevista tiedoista;

                        26.

                        ’koodauksella’ tarkoitetaan tietojen muuntamista luokitusjärjestelmän luokkia vastaaviksi koodeiksi;

                        27.

                        ’tiedonpoiminnalla’ tarkoitetaan prosessia, jolla kerätyt tiedot muutetaan jatkokäsittelyyn sopivaan muotoon;

                        28.

                        ’tietueiden editoinnilla’ tarkoitetaan tietueiden tarkistusta ja muokkausta, jotta ne saataisiin todennäköisiksi, samalla säilyttäen niiden olennaiset osat;

                        29.

                        ’kotitalouden generoinnilla’ tarkoitetaan yksityisen kotitalouden tunnistamista komission täytäntöönpanoasetuksen (EU) 2017/543 liitteessä aihealueen ”Kotitalouden asema” yhteydessä määritellyn asuntokunnan käsitteen mukaisesti;

                        30.

                        ’perheen generoinnilla’ tarkoitetaan perheen tunnistamista käyttäen perustana tietoja siitä, asuvatko henkilöt samassa kotitaloudessa, vaikka käytettävissä olisi puutteellisesti tai ei lainkaan tietoja heidän keskinäisistä perhesuhteistaan. Termi ’perhe’ määritellään ’ydinperheeksi’ komission täytäntöönpanoasetuksen (EU) 2017/543 liitteessä aihealueen ’Perheasema’ yhteydessä;

                        31.

                        ’tietojen puuttumisella yksiköstä’ tarkoitetaan, ettei laskennan perusjoukkoon sisältyvästä tilastoyksiköstä ole kerätty mitään tietoja;

                        32.

                        ’tilastotietojen luovuttamisesta annetuilla säännöillä’ tarkoitetaan menetelmiä ja prosesseja, joilla pyritään minimoimaan riski, että julkaistaessa tilastotietoa luovutetaan samalla tietoja yksittäisistä tilastoyksiköistä;

                        33.

                        ’estimoinnilla’ tarkoitetaan tilastoestimaattien laskemista käytettävissä olevien tietojen pohjalta käyttäen matemaattista kaavaa ja/tai algoritmia;

                        34.

                        ’tietorakenteen määrittelyllä’ tarkoitetaan tietokokonaisuuteen liittyvää rakenteellisten metatietojen kokonaisuutta, johon sisältyy jaotteluiden ohella tietoa siitä, kuinka aihealueet liittyvät hyperkuution mittoihin, ulottuvuuksiin ja ominaisuuksiin, sekä tietoa aineistotietojen esittämistavasta ja tähän liittyvää kuvailevaa metatietoa.

               3 artikla

               Metatieto ja laaturaportointi

               Jäsenvaltioiden on ilmoitettava komissiolle (Eurostat) viimeistään 31 päivänä maaliskuuta 2024 tämän asetuksen liitteessä eritellyt taustatiedot sekä laatua koskevat tiedot ja metatiedot viitevuoden 2021 väestö- ja asuntolaskentojensa osalta sekä komissiolle (Eurostat) komission asetuksen (EU) 2017/712 nojalla toimitettujen tietojen ja metatietojen osalta.

               4 artikla

               Tietolähteet

               Jäsenvaltioiden on ilmoitettava kaikista tietolähteistä, joita on käytetty asetuksen (EY) N:o 763/2008 vaatimusten täyttämiseksi tarvittavien tietojen keruuseen, erityisesti kun tarkoituksena on

                        a) täyttää asetuksen (EY) N:o 763/2008 2 artiklan i alakohdassa lueteltuja olennaisia ominaisuuksia koskevat vaatimukset,

                        b) edustaa kohdeperusjoukkoa,

                        c) noudattaa komission täytäntöönpanoasetuksessa (EU) 2017/543 vahvistettuja asiaankuuluvia erittelyjä ja

                        d) tuottaa tietoja komission asetuksessa (EU) 2017/712 esiteltyyn tilastotieto-ohjelmaan.

               5 artikla

               Asiaankuuluvien tietojen saatavuus

               1.
                     Jäsenvaltioiden on annettava pyynnöstä komission (Eurostat) käyttöön kaikki tiedot, joilla on merkitystä arvioitaessa komission asetuksen (EU) 2017/712 nojalla toimitettujen tietojen ja metatietojen laatua.

               2.
                     Noudattaessaan 1 kohtaa jäsenvaltiot eivät ole velvollisia toimittamaan komissiolle (Eurostatille) mitään mikrotietoja tai luottamuksellisia tietoja.

               6 artikla

               Toimitettavien tietojen tekninen esitysmuoto

               Tekninen esitysmuoto, jota olisi käytettävä siirrettäessä viitevuotta 2021 koskevia tietoja ja metatietoja, on SDMX-formaatti (Statistical Data and Metadata eXchange), sellaisena kuin se on toteutettu väestölaskentatietojen keskuksen (Census Hub) kautta. Jäsenvaltioiden on toimitettava vaaditut tiedot komission (Eurostat) esittämien tietorakenteen määritelmien ja niihin liittyvien erittelyjen mukaisina. Jäsenvaltioiden on säilytettävä vaaditut tiedot ja metatiedot 1 päivään tammikuuta 2035 asti komission (Eurostat) myöhemmin mahdollisesti esittämää tiedonsiirtopyyntöä varten.

               7 artikla

               Asetuksen (EU) N:o 1151/2010 muuttaminen

               Korvataan asetuksen (EU) N:o 1151/2010 6 artiklan kolmas virke seuraavasti:

               ”Jäsenvaltioiden on säilytettävä viitevuoden 2011 tiedot ja metatiedot 1 päivään tammikuuta 2035 asti. Jäsenvaltiot eivät ole velvollisia tekemään muutoksia tai tarkistuksia näihin tietoihin 1 päivän tammikuuta 2025 jälkeen. Jos jäsenvaltiot päättävät tehdä tietoihin muutoksia tai tarkistuksia, niiden on ilmoitettava tällaisista muutoksista tai tarkistuksista komissiolle (Eurostatille) ennen niiden toteuttamista.”

               8 artikla

               Voimaantulo

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 23.5.2017.

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 218, 13.8.2008, s. 14.

                     (2)

                        Komission asetus (EU) 2017/712, annettu 20 päivänä huhtikuuta 2017, Euroopan parlamentin ja neuvoston asetuksessa (EY) N:o 763/2008 tarkoitettuja väestö- ja asuntolaskentoja koskevien viitevuoden sekä tilastotieto- ja metatieto-ohjelman vahvistamisesta (EUVL L 105, 21.4.2017, s. 1).

                     (3)
                  Komission asetus (EU) N:o 1151/2010, annettu 8 päivänä joulukuuta 2010, väestö- ja asuntolaskennoista annetun Euroopan parlamentin ja neuvoston asetuksen (EY) N:o 763/2008 täytäntöönpanosta laatuselvityksiä koskevien menettelyjen ja laatuselvitysten rakenteen sekä tietojen toimittamisessa käytettävän teknisen esitysmuodon osalta (EUVL L 324, 9.12.2010, s. 1).

                     (4)
                  Komission täytäntöönpanoasetus (EU) 2017/543, annettu 22 päivänä maaliskuuta 2017, väestö- ja asuntolaskennoista annetun Euroopan parlamentin ja neuvoston asetuksen (EU) N:o 763/2008 soveltamissäännöistä aihealueiden sekä niiden erittelyiden kuvausten osalta (EUVL L 78, 23.3.2017, s. 13).

    ---documentbreak---

               LIITE

               Laatuselvitysten sisältö ja rakenne tietojen toimittamista varten

               Tekstuaaliset ja määrälliset metatiedot jäsenvaltioissa viitevuodelta 2021 suoritetuista väestö- ja asuntolaskennoista kattavat seuraavat kohdat:

               1.   YLEISKATSAUS

               1.1.   Oikeudellinen tausta

               1.2.   Vastuuelimet

               2.   TIETOLÄHTEET

               2.1.   Tietolähteiden luokittelu asetuksen (EY) N:o 763/2008 4 artiklan 1 kohdan mukaisesti

               2.2.   Luettelo vuoden 2021 laskennoissa käytetyistä tietolähteistä

               2.3.    Matriisi ”Tietolähteet x aihealueet”

               2.4.   Tietolähteiden soveltuvuus: missä määrin tietolähteet täyttävät olennaisia ominaisuuksia koskevat vaatimukset (asetuksen (EY) N:o 763/2008 4 artiklan 4 kohta)

               2.4.1.   Yksikkökohtainen laskenta

               2.4.2.   Samanaikaisuus

               2.4.3.   Yleiskattavuus määritellyllä alueella

               2.4.4.   Pienaluetietojen saatavuus

               2.4.5.   Määritelty säännöllinen toistuvuus

               3.   LASKENNAN ELINKAARI

               3.1.   Viitepäivämäärä

               Jäsenvaltioiden on toimitettava komissiolle (Eurostat) viitepäivämäärä komission asetuksen (EU) 2017/712 3 artiklan

               mukaisesti.

               3.2.   Tietojen keruun valmistelu ja toteutus

               3.2.1.   Kyselylomakkeeseen perustuvat tiedot

               kyselylomakkeiden suunnittelu ja testaus (mukaan luettuina kopiot kaikista lopullisista kyselylomakkeista)

               osoiteluettelojen laadinta, käytännön työtä koskevat valmistelut, kartoitus, julkisuus

               tietojen keruu (myös käytännön työ)

               tietojen keruuta koskeva oikeudellinen velvoite, kannustimet totuudenmukaisten tietojen toimittamista varten tai mahdolliset syyt virheellisten tietojen toimittamiseen.

               3.2.2.   Rekisteripohjaiset tiedot

               uusien rekisterien perustaminen vuodesta 2011 alkaen (tarvittaessa)

               olemassa olevien rekisterien uudelleen suunnittelu vuodesta 2011 alkaen (mukaan luettuna rekisterien sisällön muutokset, laskennan perusjoukon mukauttaminen, määritelmien ja/tai teknisten erittelyiden mukautukset) (tarvittaessa)

               rekisterien ylläpito (kaikki vuoden 2021 laskennassa käytetyt rekisterit), joka kattaa seuraavat seikat:

               -rekisterin sisältö (tilastoyksiköt sekä tiedot niistä, rekisterin tietueiden editointi ja/tai erän ja tietueen imputointi),

               -hallinnollinen vastuu,

               -tietojen rekisteröintiä koskeva oikeudellinen velvoite, kannustimet totuudenmukaisten tietojen toimittamista varten ja mahdolliset syyt virheellisten tietojen toimittamiseen,

               -viivästykset tietojen ilmoittamisessa, erityisesti oikeudelliset/viralliset viivästykset, tietojen rekisteröinnin viivästykset, myöhäinen tietojen ilmoittaminen,

               -rekisteröimättä jättämisten, rekisteristä poistamatta jättämisten ja päällekkäisten rekisteröintien arviointi ja selvittäminen,

               -kaikki rekisteriin tehdyt merkittävät tarkistukset tai tietueiden päivitykset, jotka vaikuttavat vuoden 2021 laskennan tietoihin; rekisterien tarkistusten toistuvuus,

               -käyttö, mukaan luettuna ’rekisterin tilastokäyttö muuhun kuin laskentoihin’ ja ’rekisterin käyttö muuhun kuin tilastollisiin tarkoituksiin (esim. hallinnollisiin tarkoituksiin)’.

               rekisterien yhteensovittaminen ja linkittäminen (mukaan luettuina tietueiden linkittämiseen käytetyt yksilöivät tunnisteet)

               tietojen erottaminen.

               3.2.3. Otoksella kerätyt tiedot

               Aihealueilla, joita koskevat tiedot on kerätty otoksen avulla, metatietoihin sisältyvät kuvaukset myös seuraavista:

               -otanta-asetelma,

               -mahdollisiin estimointeihin, malleihin tai imputointeihin käytetyt menetelmät,

               -mahdolliset estimoinnin vääristymät, jotka ovat seurausta sovelletuista menetelmistä,

               -keskivirheen laskemiseksi käytetyt kaavat ja algoritmit.

               3.2.4. Yhdistetyillä menetelmillä kerätyt tiedot (tiedot, jotka perustuvat useamman kuin yhden tyyppiseen tietolähteeseen)

               Aihealueilla, joita koskevat tiedot on kerätty yhdistetyillä menetelmillä, metatietoihin sisältyvät kuvaukset myös seuraavista:

               -kuvaus menetelmistä (käytetyt tietolähdetyypit ja se, miten eri lähteiden tiedot on yhdistetty, miten käytetyt eri lähteet ja menetelmät täydentävät ja tukevat toisiaan ja tarvittaessa se, mitkä osat väestöstä kuuluvat kunkin lähteen piiriin),

               -kaikki muut laatukysymykset, jotka liittyvät yhdistettyjen menetelmien käyttöprosessiin.

               3.3.   Tietojen käsittely ja arviointi

               3.3.1.   Tietojen käsittely (mukaan luettuna tiedonpoiminta, koodaus, identifioivat muuttujat, tietueiden editointi, tietueiden imputointi, tietueiden poistaminen, estimointi, tietueiden yhdistäminen mukaan luettuna tietueiden yhdistämiseen käytetty yksi tai useampi identifioiva muuttuja, kotitalouksien ja perheiden generointi, toimenpiteet yksikköjen määrää koskevan tiedon tunnistamiseksi tai rajoittamiseksi)

               3.3.2.   Peiton arviointitoimet, vastauskadon käsittelemiseen käytettävä menetelmä, laskennan jälkeiset tutkimukset (jos sovelletaan), tietojen lopullinen validointi: menetelmä ali- ja ylipeiton arvioimiseksi, mukaan luettuna ali- ja ylipeittoestimaattien laatua koskevat tiedot.

               3.4.   Levitys (levityskanavat, tilastosalaisuuden takaaminen mukaan luettuna tilastotietojen luovuttamisesta annetut säännöt)

               3.5.   Toimenpiteet kustannustehokkuuden varmistamiseksi

               4. LÄHTÖTIETOJEN LAADUN ARVIOINTI

               4.1. Vertailukelpoisuus

               Jäsenvaltioiden on kunkin aihealueen osalta ilmoitettava kaikista vaadittujen käsitteiden ja määritelmien poikkeuksista ja jäsenvaltioiden käytänteistä, jotka saattavat heikentää tietojen unionin laajuista vertailukelpoisuutta.

               Aihealueesta ”Toiminnan laatu” jäsenvaltioiden on ilmoitettava kaikista käytetyistä estimointimenetelmistä, joilla tietoja on sopeutettu vastaamaan paremmin komission täytäntöönpanoasetuksen (EU) 2017/543 liitteessä esitettyä määritelmää.  Jäsenvaltioiden on ilmoitettava, missä määrin tietolähteet ja mahdollisesti käytetyt estimointimenetelmät johtavat poikkeamaan mainitussa asetuksessa vahvistettuun ”Toiminnan laadun” määritelmään nähden.

               4.2 Ajantasaisuus ja oikea-aikaisuus

               Kansallisessa tasolla on annettava seuraavat tiedot:

               päivät, jolloin tiedot on toimitettu komissiolle (Eurostat) hyperkuutioittain eriteltynä;

               päivät, jolloin toimitettuihin, hyperkuutioittain eriteltyihin tietoihin on tehty huomattavia tarkistuksia;

               päivät, jolloin metatiedot on toimitettu.

               Jos huomattavia tarkistuksia tehdään 1. huhtikuuta 2024 jälkeen, jäsenvaltioiden on ilmoitettava kyseiset päivät komissiolle (Eurostat) viikon kuluessa.

               4.3.   Yhtenäisyys

               Jäsenvaltioiden on ilmoitettava kaikista merkittävistä eroista niissä tiedoissa, jotka on toimitettu komission asetuksessa (EU) 2017/712 määritellyissä eri tietokokonaisuuksissa.

               4.4.   Peitto ja tarkkuus

               Peiton osoittamiseksi on annettava seuraavat absoluuttiset arvot henkilölaskennoista kansallisella tasolla ja ne on jaoteltava sukupuolen ja laajojen ikäryhmien perusteella komission täytäntöönpanoasetuksen (EU) 2017/543 mukaisesti:

               a
                     laskennan perusjoukko;

               b)
                     tietueimputointien lukumäärä;

               c)
                     tietuepoistojen lukumäärä;

               d)
                     alipeitto (estimoitu);

               e)
                     ylipeitto (estimoitu);

               f)
                     estimoitu kohdeperusjoukko.

               Tarkkuuden arvioimiseksi on annettava seuraavat absoluuttiset arvot henkilölaskennoista kansallisella tasolla ja ne on jaoteltava sukupuolen ja laajojen ikäryhmien perusteella komission täytäntöönpanoasetuksen (EU) 2017/543 mukaisesti:

               a
                     laskennan perusjoukko;

               b)
                     perinteisestä väestönlaskennasta saatujen havaintotietueiden lukumäärä aihealueella;

               c)
                     hallinnollisista rekistereistä saatujen havaintotietueiden lukumäärä aihealueella;

               d)
                     otantatutkimuksista saatujen havaintotietueiden lukumäärä aihealueella;

               e)
                     eri tietolähteistä saatujen havaintotietueiden lukumäärä aihealueella;

               f)
                     aihealueen tilastoyksiköiden täydentävä joukko (otosten osalta);

               g)
                     imputoitujen havaintojen lukumäärä aihealueella;

               h)
                     aihealueella niiden tietueiden lukumäärä, joista puuttuu tietoa.

               Tarkkuuden arvioimiseksi on annettava edellä esitetyt absoluuttiset arvot seuraavista laskennan aihealueista;

               a)Siviilisääty (oikeudellinen) (LMS)

               b)Perheasema (FST);

               c)Asema kotitaloudessa (HST);

               d)Toiminnan laatu (CAS);

               e)Ammatti (OCC);

               f)Toimiala (IND);

               g)Ammattiasema (SIE);

               h)Työpaikan sijainti (LPW);

               i)Koulutus (EDU);

               j)Syntymämaa/-paikka (POB);

               k)Kansalaisuus (maa) (COC);

               l)Maahan saapumisen vuosi (vuodesta 2010) (YAT);

               m)Maahan saapumisen vuosi (vuodesta 1980) (YAE);

               n)Vakinainen asuinpaikka yksi vuosi ennen väestö- tai asuntolaskentaa  (ROY);

               o)Asumisjärjestelyt (HAR).

               4.5 Kattavuus

               Jäsenvaltioiden on raportoitava tietojen kattavuudesta asetuksen (EY) N:o 763/2008 vaatimuksiin nähden. Niiden on toimitettava yksityiskohtaiset tiedot kaikista laskennan aihealueista tai niihin liittyvistä jaotteluista, joiden tietoja ei ole toimitettu.

               4.6 Relevanssi

               Unionin tasolla on toimitettava tiedot seuraavista;

               a) toimet, joita on toteutettu käyttäjien tarpeiden tunnistamiseksi ja täyttämiseksi;

               b) tietojen erottamisen laajuuden seuranta.


title: Komission täytäntöönpanoasetus (EU) 2017/1355, annettu 20 päivänä heinäkuuta 2017, rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa yhdennessätoista osatarjouskilpailussa

text:
               21.7.2017

               FI

               Euroopan unionin virallinen lehti

               L 190/11

         KOMISSION TÄYTÄNTÖÖNPANOASETUS (EU) 2017/1355,
   annettu 20 päivänä heinäkuuta 2017,
   rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa yhdennessätoista osatarjouskilpailussa
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta 18 päivänä toukokuuta 2016 annetun komission täytäntöönpanoasetuksen (EU) 2016/1240 (2) ja erityisesti sen 32 artiklan,
   sekä katsoo seuraavaa:

               (1)

               Komission täytäntöönpanoasetuksella (EU) 2016/2080 (3) aloitettiin rasvattoman maitojauheen myynti tarjouskilpailumenettelyllä.

               (2)

               Yhdennessätoista osatarjouskilpailussa saadut tarjoukset huomioon ottaen vähimmäismyyntihinta on aiheellista jättää vahvistamatta.

               (3)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa rasvattoman maitojauheen myyntiä koskevassa yhdennessätoista osatarjouskilpailussa, jonka tarjousten jättöaika päättyi 18 päivänä heinäkuuta 2017, ei vahvisteta vähimmäismyyntihintaa.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä heinäkuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 206, 30.7.2016, s. 71.

      (3)  Komission täytäntöönpanoasetus (EU) 2016/2080, annettu 25 päivänä marraskuuta 2016, rasvattoman maitojauheen myynnin aloittamisesta tarjouskilpailumenettelyllä (EUVL L 321, 29.11.2016, s. 45).


title: Komission täytäntöönpanoasetus (EU) N:o 720/2012, annettu 7 päivänä elokuuta 2012 , täytäntöönpanoasetuksella (EU) N:o 971/2011 markkinointivuodeksi 2011/2012 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta

text:
               8.8.2012

               FI

               Euroopan unionin virallinen lehti

               L 211/5

         KOMISSION TÄYTÄNTÖÖNPANOASETUS (EU) N:o 720/2012,
   annettu 7 päivänä elokuuta 2012,
   täytäntöönpanoasetuksella (EU) N:o 971/2011 markkinointivuodeksi 2011/2012 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta 30 päivänä kesäkuuta 2006 annetun komission asetuksen (EY) N:o 951/2006 (2) ja erityisesti sen 36 artiklan 2 kohdan toisen alakohdan toisen virkkeen,
   sekä katsoo seuraavaa:

               (1)

               Valkoisen sokerin, raakasokerin ja eräiden siirappien edustavien hintojen sekä niiden tuonnissa sovellettavien lisätullien määrät markkinointivuodeksi 2011/2012 on vahvistettu komission täytäntöönpanoasetuksella (EU) N:o 971/2011 (3). Kyseisiä hintoja ja tulleja on muutettu viimeksi komission täytäntöönpanoasetuksella (EU) N:o 691/2012 (4).

               (2)

               Komissiolla tällä hetkellä käytettävissä olevien tietojen perusteella kyseisiä määriä olisi muutettava asetuksen (EY) N:o 951/2006 36 artiklan mukaisesti.

               (3)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 951/2006 36 artiklassa tarkoitettujen tuotteiden täytäntöönpanoasetuksella (EU) N:o 971/2011 markkinointivuodeksi 2011/2012 vahvistetut edustavat hinnat ja tuonnissa sovellettavat lisätullit ja esitetään ne tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä elokuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 178, 1.7.2006, s. 24.

      (3)  EUVL L 254, 30.9.2011, s. 12.

      (4)  EUVL L 202, 28.7.2012, s. 15.

      LIITE

         Valkoisen sokerin, raakasokerin ja CN-koodin 1702 90 95 tuotteiden edustavien hintojen ja tuonnissa sovellettavien lisätullien muutetut määrät, joita sovelletaan 8 päivästä elokuuta 2012

                  (euroa)

                  CN-koodi

                  Edustava hinta 100 nettokilogrammalta tuotetta

                  Lisätulli 100 nettokilogrammalta tuotetta

                  1701 12 10 (1)

                  40,90

                  0,00

                  1701 12 90 (1)

                  40,90

                  2,34

                  1701 13 10 (1)

                  40,90

                  0,00

                  1701 13 90 (1)

                  40,90

                  2,63

                  1701 14 10 (1)

                  40,90

                  0,00

                  1701 14 90 (1)

                  40,90

                  2,63

                  1701 91 00 (2)

                  50,30

                  2,38

                  1701 99 10 (2)

                  50,30

                  0,00

                  1701 99 90 (2)

                  50,30

                  0,00

                  1702 90 95 (3)

                  0,50

                  0,22

         (1)  Vahvistetaan asetuksen (EY) N:o 1234/2007 liitteessä IV olevassa III kohdassa määritellylle vakiolaadulle.

         (2)  Vahvistetaan asetuksen (EY) N:o 1234/2007 liitteessä IV olevassa II kohdassa määritellylle vakiolaadulle.

         (3)  Vahvistetaan yhden prosentin sakkaroosipitoisuudelle.


title: Komission täytäntöönpanoasetus (EU) 2015/986, annettu 24 päivänä kesäkuuta 2015, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               25.6.2015

               FI

               Euroopan unionin virallinen lehti

               L 159/49

         KOMISSION TÄYTÄNTÖÖNPANOASETUS (EU) 2015/986,
   annettu 24 päivänä kesäkuuta 2015,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä kesäkuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  145,9

                  MK

                  37,9

                  TR

                  82,4

                  ZZ

                  88,7

                  0707 00 05

                  MK

                  20,6

                  TR

                  111,1

                  ZZ

                  65,9

                  0709 93 10

                  TR

                  108,2

                  ZZ

                  108,2

                  0805 50 10

                  AR

                  128,9

                  BO

                  143,4

                  BR

                  107,1

                  TR

                  102,0

                  ZA

                  140,6

                  ZZ

                  124,4

                  0808 10 80

                  AR

                  163,3

                  BR

                  100,2

                  CL

                  131,9

                  NZ

                  146,6

                  US

                  159,8

                  ZA

                  128,4

                  ZZ

                  138,4

                  0809 10 00

                  TR

                  270,9

                  ZZ

                  270,9

                  0809 29 00

                  TR

                  359,1

                  US

                  581,4

                  ZZ

                  470,3

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2016/1638, annettu 6 päivänä syyskuuta 2016, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta

text:
                  13.9.2016

                  FI

                  Euroopan unionin virallinen lehti

                  L 244/1

            KOMISSION TÄYTÄNTÖÖNPANOASETUS (EU) 2016/1638,
      annettu 6 päivänä syyskuuta 2016,
      tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan e alakohdan,
      sekä katsoo seuraavaa:

                  (1)

                  Asetuksessa (ETY) N:o 2658/87 vahvistetaan tavaranimikkeistö, jäljempänä ’yhdistetty nimikkeistö’ tai ’CN’, joka on mainitun asetuksen liitteenä I.

                  (2)

                  Yhdistetyn nimikkeistön toisen osan 15 ryhmän 2 lisähuomautuksessa määritellään niiden öljyjen ominaisuudet, jotka on saatu yksinomaan oliiveja käsittelemällä ja jotka luokitellaan nimikkeisiin 1509 ja 1510. Kyseisen lisähuomautuksen teksti perustuu komission asetukseen (ETY) N:o 2568/91 (2), jossa määritellään oliiviöljyn ja oliivin puristemassaöljyn fysikaalis-kemialliset ja aistinvaraiset ominaisuudet sekä säädetään menetelmistä kyseisten ominaisuuksien arvioimiseksi. Kyseiset menetelmät ja öljyjen ominaisuuksiin liittyvät raja-arvot saatetaan säännöllisesti ajan tasalle asiantuntijakemistien lausunnon perusteella ja ottaen huomioon kansainvälisen oliivineuvoston (IOC) puitteissa tehty työ.

                  (3)

                  Koska asetusta (ETY) N:o 2568/91 on muutettu useita kertoja, yhdistetyn nimikkeistön toisen osan 15 ryhmän 2 lisähuomautuksen nykyinen teksti ei enää vastaa asetuksen (ETY) N:o 2568/91 nykyisin sovellettavaa versiota, ja sitä olisi sen vuoksi muutettava.

                  (4)

                  Jotta voidaan välttää 15 ryhmän 2 lisähuomautukseen sisältyvien parametrien toistuvat muutokset lisähuomautuksen pitämiseksi asetuksen (ETY) N:o 2568/91 mukaisena, on aiheellista vahvistaa kyseisen lisähuomautuksen uusi teksti, jossa viitataan suoraan kyseisen asetuksen asiaa koskeviin osiin.

                  (5)

                  Koska 15 ryhmään lisätään uusia CN-koodeja 1 päivästä tammikuuta 2017, kyseisen ryhmän uuden 2 lisähuomautuksen, jossa otetaan huomioon nämä uudet CN-koodit, olisi tultava voimaan 1 päivänä tammikuuta 2017.

                  (6)

                  Sen vuoksi asetuksen (ETY) N:o 2658/87 liitettä I olisi muutettava.

                  (7)

                  Tässä asetuksessa säädetyt toimenpiteet ovat tullikoodeksikomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Korvataan asetuksen (ETY) N:o 2658/87 liitteessä I vahvistetun yhdistetyn nimikkeistön toisen osan 15 ryhmän 2 lisähuomautus seuraavasti:

                     ”2.

                                 A.

                                    Nimikkeisiin 1509 ja 1510 kuuluvat ainoastaan öljyt, jotka on saatu yksinomaan oliiveja käsittelemällä ja joilla on rasvahappo- ja sterolipitoisuuden osalta asetuksen (ETY) N:o 2568/91
                                     (*)
                                    liitteessä I tarkoitetut ominaisuudet. Nämä ominaisuudet voidaan määrittää kyseisen asetuksen liitteissä V ja X esitettyjä menetelmiä käyttäen.

                                 Nimikkeisiin 1509 ja 1510 eivät kuulu kemiallisesti muunnetut oliiviöljyt (erityisesti uudelleenesteröidyt oliiviöljyt) eivätkä oliiviöljyjen seokset muunkaltaisten öljyjen kanssa. Uudelleenesteröity oliiviöljy todetaan asetuksen (ETY) N:o 2568/91 liitteessä VII esitetyllä menetelmällä.

                                 B.

                                    Alanimikkeeseen 1509 10 kuuluvat vain jäljempänä 1, 2 ja 3 kohdassa määritellyt oliiviöljyt, jotka on valmistettu vain mekaanisilla tai muilla fysikaalisilla valmistusmenetelmillä sellaisissa oloissa, jotka eivät johda öljyn laadun heikkenemiseen, ja joita ei ole käsitelty millään muulla tavoin kuin pesemällä, dekantoimalla, linkoamalla ja suodattamalla. Oliiviöljyt, jotka on valmistettu liuottimilla uuttamalla, käyttämällä kemiallisesti tai biokemiallisesti vaikuttavaa reagenssia, tai uudelleen esteröimällä, sekä näiden öljyjen ja muiden öljyjen keskinäiset seokset eivät kuulu tähän alanimikkeeseen.

                                             1.

                                                Alanimikkeessä 1509 10 10 ilmaisulla ”oliiviöljylamppuöljy” (lampante olive oil) tarkoitetaan oliiviöljyä, jolla on asetuksen (ETY) N:o 2568/91 liitteessä I esitetyn 3 luokan oliiviöljyjen ominaisuudet.

                                             2.

                                                Alanimikkeessä 1509 10 20 ilmaisulla ”ekstra-neitsytoliiviöljy” tarkoitetaan oliiviöljyä, jolla on asetuksen (ETY) N:o 2568/91 liitteessä I esitetyn 1 luokan oliiviöljyjen ominaisuudet.

                                             3.

                                                Alanimikkeeseen 1509 10 80 kuuluvat muut neitsytoliiviöljyt, joilla on asetuksen (ETY) N:o 2568/91 liitteessä I esitetyn 2 luokan oliiviöljyjen ominaisuudet.

                                 C.

                                    Alanimikkeeseen 1509 90 kuuluu oliiviöljy, joka on valmistettu käsittelemällä alanimikkeeseen 1509 10 10, 1509 10 20 ja/tai 1509 10 80 kuuluvia oliiviöljyjä, myös jos siihen on sekoitettu neitsytoliiviöljyä, ja jolla on asetuksen (ETY) N:o 2568/91 liitteessä I esitettyjen 4 ja 5 luokkien oliiviöljyjen ominaisuudet.

                                 D.

                                    Alanimikkeessä 1510 00 10 ilmaisulla ”raa'at öljyt” tarkoitetaan öljyjä, joilla on asetuksen (ETY) N:o 2568/91 liitteessä I esitetyn 6 luokan oliiviöljyjen ominaisuudet.

                                 E.

                                    Alanimikkeeseen 1510 00 90 kuuluvat öljyt, jotka on valmistettu käsittelemällä alanimikkeeseen 1510 00 10 kuuluvia öljyjä, myös jos niihin on sekoitettu neitsytoliiviöljyä, sekä öljyt, joilla ei ole tämän lisähuomautuksen B, C ja D kohdassa tarkoitettuja ominaisuuksia.

                                 Tämän alanimikkeen öljyillä on oltava asetuksen (ETY) N:o 2568/91 liitteessä I esitettyjen 7 ja 8 luokkien oliiviöljyjen ominaisuudet.

      2 artikla
      Tämä asetus tulee voimaan 1 päivänä tammikuuta 2017.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 6 päivänä syyskuuta 2016.

               Komission puolesta,

               puheenjohtajan nimissä

            Stephen QUEST

               Verotuksen ja tulliliiton pääosaston pääjohtaja

         (1)  EYVL L 256, 7.9.1987, s. 1.

         (2)  Komission asetus (ETY) N:o 2568/91, annettu 11 päivänä heinäkuuta 1991, oliiviöljyn ja uutetun oliiviöljyn ominaisuuksista sekä niiden määritysmenetelmistä (EYVL L 248, 5.9.1991, s. 1).


title: Komission täytäntöönpanoasetus (EU) N:o 20/2014, annettu 10 päivänä tammikuuta 2014 , farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta annetun asetuksen (EU) N:o 37/2010 liitteen muuttamisesta siltä osin kuin on kyse butafosfaanista  ETA:n kannalta merkityksellinen teksti

text:
               11.1.2014

               FI

               Euroopan unionin virallinen lehti

               L 8/20

         KOMISSION TÄYTÄNTÖÖNPANOASETUS (EU) N:o 20/2014,
   annettu 10 päivänä tammikuuta 2014,
   farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta annetun asetuksen (EU) N:o 37/2010 liitteen muuttamisesta siltä osin kuin on kyse butafosfaanista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,
   ottaa huomioon eläinlääkekomitean muotoileman Euroopan lääkeviraston lausunnon,
   sekä katsoo seuraavaa:

               (1)

               Unionissa elintarviketuotantoeläimille tarkoitetuissa eläinlääkkeissä tai kotieläintaloudessa käytettävissä biosidivalmisteissa käytettäviksi tarkoitettujen farmakologisesti vaikuttavien aineiden jäämien enimmäismäärä (MRL) vahvistetaan asetuksen (EY) N:o 470/2009 mukaisesti.

               (2)

               Farmakologisesti vaikuttavat aineet ja niiden jäämien enimmäismääriä eläinperäisissä elintarvikkeissa koskeva luokitus vahvistetaan komission asetuksen (EU) N:o 37/2010 (2) liitteessä.

               (3)

               Butafosfaani sisältyy nykyisin asetuksen (EU) N:o 37/2010 liitteessä olevaan taulukkoon 1 sallittuna aineena nautaeläinten osalta siten, ettei jäämien enimmäismäärää ole tarpeen vahvistaa.

               (4)

               Euroopan lääkevirastolle toimitettiin hakemus butafosfaania koskevien nykyisten tietojen laajentamiseksi koskemaan lampaita.

               (5)

               Eläinlääkekomitean suosituksen mukaan butafosfaanille ei ole tarpeen vahvistaa jäämien enimmäismääriä sikaeläinten osalta.

               (6)

               Asetuksen (EY) N:o 470/2009 5 artiklan mukaan Euroopan lääkeviraston on harkittava, voitaisiinko farmakologisesti vaikuttavalle aineelle jonkin tietyn elintarvikkeen osalta vahvistettuja jäämien enimmäismääriä soveltaa samasta eläinlajista peräisin olevaan toiseen elintarvikkeeseen taikka voitaisiinko farmakologisesti vaikuttavalle aineelle yhden tai useamman eläinlajin osalta vahvistettuja jäämien enimmäismääriä soveltaa toisiin lajeihin.

               (7)

               Eläinlääkekomitea suositteli, että kaikkia naudan- ja siansukuisia eläimiä koskevat butafosfaanin arvioinnin tulokset ekstrapoloidaan koskemaan kaikkia elintarviketuotantoon käytettäviä nisäkäseläimiä.

               (8)

               Asetuksen (EU) N:o 37/2010 liitteessä olevaa taulukkoa 1 olisi muutettava aineen butafosfaani sisällyttämiseksi siihen kaikkien elintarviketuotantoon käytettävien nisäkäslajien osalta siten, ettei jäämien enimmäismäärää ole tarpeen vahvistaa.

               (9)

               Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 37/2010 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä tammikuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 152, 16.6.2009, s. 11.

      (2)  EUVL L 15, 20.1.2010, s. 1.

      LIITE
      Korvataan asetuksen (EU) N:o 37/2010 liitteessä olevassa taulukossa 1 butafosfaania koskeva kohta seuraavasti:

                     Farmakologisesti vaikuttava aine

                     Merkkijäämä

                     Eläinlajit

                     Jäämien enimmäismäärä (MRL)

                     Kohdekudos

                     Muut säännökset (asetuksen (EY) N:o 470/2009 14 artiklan 7 kohdan mukaisesti)

                     Hoitoluokitus

                     ”Butafosfaani

                     EI SOVELLETA

                     Kaikki elintarviketuotantoon käytettävät nisäkäslajit

                     MRL-arvoa ei edellytetä

                     EI SOVELLETA

                     EI OLE

                     Ruoansulatuselimet ja aineenvaihdunta / kivennäislisät”


title: Komission täytäntöönpanoasetus (EU) 2015/464, annettu 19 päivänä maaliskuuta 2015 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               20.3.2015

               FI

               Euroopan unionin virallinen lehti

               L 76/44

         KOMISSION TÄYTÄNTÖÖNPANOASETUS (EU) 2015/464,
   annettu 19 päivänä maaliskuuta 2015,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä maaliskuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  IL

                  94,1

                  MA

                  85,9

                  TR

                  94,6

                  ZZ

                  91,5

                  0707 00 05

                  JO

                  229,9

                  MA

                  179,7

                  TR

                  178,9

                  ZZ

                  196,2

                  0709 93 10

                  MA

                  101,2

                  TR

                  186,6

                  ZZ

                  143,9

                  0805 10 20

                  EG

                  47,3

                  IL

                  72,4

                  MA

                  53,1

                  TN

                  61,7

                  TR

                  71,6

                  ZZ

                  61,2

                  0805 50 10

                  TR

                  61,7

                  ZZ

                  61,7

                  0808 10 80

                  AR

                  94,0

                  BR

                  70,7

                  CL

                  125,7

                  CN

                  81,0

                  MK

                  28,2

                  US

                  181,4

                  ZZ

                  96,8

                  0808 30 90

                  AR

                  107,0

                  CL

                  97,1

                  CN

                  102,5

                  ZA

                  111,2

                  ZZ

                  104,5

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EY) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.